b"\n_START_ARTICLE_\nLinas Jablonskis\n_START_PARAGRAPH_\nLinas Jablonskis (g. 1959 m. sausio 27 d. Vilniuje) \xe2\x80\x93 Lietuvos dailininkas.\n_START_SECTION_\nBiografija\n_START_PARAGRAPH_\n1982 m. baig\xc4\x97 dail\xc4\x97s istorij\xc4\x85 ir teorij\xc4\x85 Lietuvos dail\xc4\x97s institute. Nuo 1977 m. dirba Vilniaus universiteto bibliotekos Grafikos kabinete.\n_START_SECTION_\nK\xc5\xabryba\n_START_PARAGRAPH_\nKuria lak\xc5\xa1tin\xc4\x99 grafik\xc4\x85, pie\xc5\xa1inius, autorinius atvirukus, dailininko knygas. Ankstyvieji k\xc5\xabriniai, atlikti daugiausia oforto ir sausosios adatos technika \xe2\x80\x93 galanti\xc5\xa1ki vaizdai su stilizuotais, baroko ar rokoko dail\xc4\x97s motyvais. Kompozicijos da\xc5\xbenai papildytos rai\xc5\xbeytais tekstais, natomis. V\xc4\x97lesni k\xc5\xabriniai \xe2\x80\x93 pastele, spalvotais pie\xc5\xa1tukais, akvarele atlikti pie\xc5\xa1iniai; juose pabr\xc4\x97\xc5\xbeiama siluetin\xc4\x97 linija. K\xc5\xabriniuose svarbi \xc5\xbemogaus fig\xc5\xabra, galima \xc4\xaf\xc5\xbevelgti erotin\xc4\x99 potekst\xc4\x99._NEWLINE_Svarbiausi k\xc5\xabriniai: dailininko knygos \xe2\x80\x9eLai\xc5\xa1kai\xe2\x80\x9c 1989 m., \xe2\x80\x9eGabrielio D'Anuncio lai\xc5\xa1kai arba Sentimentalios meil\xc4\x97s istorijos\xe2\x80\x9c 1991 m., estampai, \xe2\x80\x9eBesimaudanti\xe2\x80\x9c 1992\xe2\x80\x931994 m., \xe2\x80\x9eDu persona\xc5\xbeai\xe2\x80\x9c 1993 m., \xe2\x80\x9eVenecijieti\xc5\xa1kos fig\xc5\xabros\xe2\x80\x9c 1994 m. Sureng\xc4\x97 individuali\xc5\xb3 parod\xc5\xb3 (Kaunas 1989 m., Osnabriukas 1990 m., Pary\xc5\xbeius 1993 m., Vilnius ir Gdanskas 1996 m.), dalyvavo apie 20 grupini\xc5\xb3 parod\xc5\xb3 Lietuvoje ir u\xc5\xbesienyje. K\xc5\xabrini\xc5\xb3 turi Lietuvos dail\xc4\x97s muziejus."